เซียร์เกย์ โปรโคเฟียฟ

เซียร์เกย์ เซียร์เกเยวิช โปรโคเฟียฟ (Серге́й Серге́евич Проко́фьев) เป็นคีตกวี นักเปียโน และวาทยกรชาวโซเวียตรัสเซีย ได้รับการยอมรับจากการประพันธ์บทเพลงชิ้นเอกหลากหลายแนวเพลง เขาได้รับการนับถือเป็นหนึ่งในคีตกวีหลักของคริสต์ศตวรรษที่ 20 บทเพลงของเขามีตั้งแต่เพลงมาร์ชที่แพร่หลายอย่าง The Love for Three Oranges, ชุดเพลง  Lieutenant Kijé และเพลงบัลเลต์ Romeo and Juliet
โปรโคเฟียฟเกิดที่เมืองซอนโชวคา จังหวัดดันเน็ตสกายา จักรวรรดิรัสเซีย (ปัจจุบันอยู่ในประเทศยูเครน) มีบิดาเป็นนักพืชศาสตร์ ก่อนที่โปรโคเฟียฟจะเกิด มารดาเขาสูญเสียลูกสาวไปสองคน ทำให้นางไปเรียนเปียโนเป็นเวลาสองเดือนในเซนต์ปีเตอร์สเบิร์กเพื่อหวังใช้บำบัดจิตใจ ทุกเย็นเด็กชายจะได้ยินมารดาฝึกซ้อมเปียโน โดยส่วนมากมักเป็นเพลงของชอแป็งและเบทโฮเฟิน และทำให้เขากลายเป็นเด็กที่มีพรสวรรค์ด้านดนตรีเกินวัย
โปรโคเฟียฟเข้าเรียนที่โรงเรียนดนตรีเซนต์ปีเตอร์สเบิร์กในปีค.ศ. 1904 ด้วยความที่โปรโคเฟียฟมีอายุน้อยกว่าเพื่อนทั้งหมดในชั้นอยู่หลายปีและมีพรสวรรค์ล้ำหน้าคนอื่น ทำให้เขาถูกมองเป็นนักเรียนที่ผิดแปลกและอวดดี ภายหลังจบการศึกษา เขามีชื่อกระฉ่อนในฐานะนักประพันธ์-นักเปียโนนอกแถว สร้างชุดผลงานรุนแรงไม่รื่นหูจนมีชื่อกระฉ่อนในทางลบ ซึ่งรวมถึงเปียโนคอนแชร์โตสองชุดแรกของเขา จนกระทั่งในปีค.ศ. 1915 โปรโคเฟียฟก็ทำลายกรอบของนักเปียโน-นักประพันธ์ทั่วไปด้วยชุดเพลงออเครสตรา Scythian Suite ซึ่งเรียบเรียงจากบทเพลงที่เดิมแต่งขึ้นสำหรับบัลเลต์ที่อำนวยการโดยเซียร์เกย์ ดีแอกีเลฟ (Sergei Diaghilev) ดีแอกีเลฟรับเอาสามบทเพลงบัลเลต์ของโปรโคเฟียฟไปประกอบการสอนแสดง ทำให้เกิดแรงกระเพื่อมในหมู่นักวิจารณ์และเพื่อนร่วมวงการบัลเลต์ 
แม้โปรโคเฟียฟจะมีชื่อเสียงจากการแต่งเพลงบัลเลต์ แต่เขาดูจะมีความสนใจในศาสตร์โอเปร่าเป็นอันดับหนึ่ง เขาประพันธ์เพลงสำหรับโอเปร่าไว้หลายชิ้น อาทิ The Gambler และ The Fiery Angel บทเพลงโอเปร่าของโปรโคเฟียฟที่ประสบความสำเร็จที่สุดคือ The Love for Three Oranges
ภายหลังการปฏิวัติรัสเซียในปีค.ศ. 1917 โปรโคเฟียฟได้อพยพออกจากรัสเซียและไปพำนักในสหรัฐ และต่อมาในเยอรมนี และกรุงปารีส โดยประกอบอาชีพในฐานะคีตกวี, นักเปียโน และวาทยกร ในช่วงนี้เอง เขาสมรสกับนักร้องสาวชาวสเปน การ์โลลีนา โกดีนา และมีลูกชายด้วยกันสองคน ภาวะเศรษฐกิจตกต่ำครั้งใหญ่ในปีค.ศ. 1929 ได้บั่นทอนโอกาสและความก้าวหน้าของโปรโคเฟียฟในอเมริกาและยุโรปตะวันตก นักดนตรีแถวหน้าอย่างเขายังประสบความยากลำบากในการออกตระเวนทัวร์คอนเสิร์ต ในที่สุดเขาและครอบครัวก็อพยพมายังโซเวียตรัสเซียในปีค.ศ. 1936 และได้รับความสำเร็จที่นั่นอยู่บ้าง
โปรโคเฟียฟเสียชีวิตในวัย 61 ปีเมื่อวันที่ 5 มีนาคม ค.ศ. 1953 ที่กรุงมอสโก วันเดียวกับการอสัญกรรมของโจเซฟ สตาลิน งานศพของเขามีผู้ร่วมงานราวสามสิบคน หนึ่งในนั้นคือดมีตรี ชอสตโกวิช ทั้งที่ทั้งสองเข้ากันไม่ค่อยได้ในช่วงที่โปรโคเฟียฟยังมีชีวิตอยู่

**ผลงาน**
ผลงานสำคัญของเซียร์เกย์ โปรโคเฟียฟ (เรียงตามลำดับตัวอักษร):- Piano Concerto No. 1 in Dflat major, Op. 10- Toccata in D minor, Op. 11, สำหรับเปียโน- Piano Sonata No. 2 in D minor, Op. 14- Piano Concerto No. 2 in G minor, Op. 16- Sarcasms, Op. 17, for piano- Violin Concerto No. 1 in D major, Op. 19- Scythian Suite, Op. 20, เพลงชุดสำหรับวงออร์เคสตรา- Chout, Op. 21, บัลเลต์หกฉาก- Visions fugitives, Op. 22, set of twenty piano pieces- The Gambler, Op. 24, โอเปร่าสี่ฉาก- Symphony No. 1 in D major Classical, Op. 25- Piano Concerto No. 3 in C major, Op. 26- Tales of an Old Grandmother, Op. 31, เปียโนสี่ท่อน- The Love for Three Oranges, Op. 33, โอเปร่าสี่ฉาก- Overture on Hebrew Themes, Op. 34, for clarinet and piano quintet- Quintet, Op. 39, for oboe, clarinet, violin, viola, and double-bass- The Fiery Angel, Op. 37, โอเปร่าห้าฉาก- Symphony No. 2 in D minor, Op. 40- Le pas d'acier, Op. 41, บัลเลต์สองฉาก- Divertimento, Op. 43- Symphony No. 3 in C minor, Op. 44- The Prodigal Son, Op. 46, ballet in three scenes- Symphony No. 4 in C major, Op. 47 (revised as Op. 112)- Sinfonietta, Op. 5/48- Four Portraits from The Gambler, Op. 49- String Quartet No. 1 in B minor, Op. 50- Symphonic Song, Op. 57- Lieutenant Kije, Op. 60, เพลงชุดสำหรับวงออร์เคสตรา หนึ่งในนั้นมีเพลง Troika- Violin Concerto No. 2 in G minor, Op. 63- Romeo and Juliet, Op. 64, บัลเลต์สี่ฉาก หนึ่งในนั้นคือ "Dance of the Knights"
** Suite No. 1 from Romeo and Juliet, Op. 64bis
** Suite No. 2 from Romeo and Juliet, Op. 64ter
** Suite No. 3 from Romeo and Juliet, Op. 101
** Ten Pieces for Piano from Romeo and Juliet, Op. 75- Peter and the Wolf, Op. 67, a children's tale for narrator and orchestra- Alexander Nevsky, Op. 78, cantata for mezzo-soprano, chorus, and orchestra- Violin Sonata No. 1 in F minor, Op. 80- The Three War Sonatas:
** Piano Sonata No. 6 in A major, Op. 82
** Piano Sonata No. 7 in Bflat major, Op. 83
** Piano Sonata No. 8 in Bflat major, Op. 84- Betrothal in a Monastery, Op. 86, โอเปร่า- Cinderella, Op. 87, บัลเลต์สามฉาก- War and Peace, Op. 91, โอเปร่าสิบสามฉาก- String Quartet No. 2 in F major, Op. 92- Flute Sonata in D, Op. 94 (ต่อมาถูกเรียบเรียงใหม่เป็น Violin Sonata No. 2, Op. 94a)- Symphony No. 5 in Bflat major, Op. 100- Piano Sonata No. 9 in C major, Op. 103- Symphony No. 6 in Eflat minor, Op. 111- Ivan the Terrible, Op. 116, เพลงสำหรับภาพยนต์ Ivan the Terrible (1944)- The Tale of the Stone Flower, Op. 118, บัลเลต์สองฉาก- Symphony-Concerto สำหรับเชลโลและวงออร์เคสตราในบันไดเสียง E minor, Op. 125- Symphony No. 7 in Csharp minor, Op. 131

**อ้างอิง**
1953
หมวดหมู่:คีตกวีชาวรัสเซีย
หมวดหมู่:นักเปียโนชาวรัสเซีย
หมวดหมู่:คีตกวีนวศิลป์
หมวดหมู่:นักเปียโนคลาสสิก